
Koncert harfe na sajmu audio-video tehnike 
HI-FILES SHOW 
17. i 18. novembra u Beogradu! 

Ovog vikenda, 17. i 18. novembra, u Beogradu se održava petnaesti po redu, najveći domaći sajam audio i video tehnike HI-FILES SHOW, u hotely Holiday Inn u Beogradu. Kao posebno iznenađenje održaće se koncert keltske harfe na kojem će posetioci moći da se upoznaju sa najsloženijim savremenim žičanim instrumentom i uporede zvuk snimljenog instrumenta sa realističnim zvukom pravog muzičkog instrumenta. Koncert će održati profesorka harfe Željka Milošević, koja je diplomirala harfu na Akademiji Umetnosti u Novom Sadu. Koncert počinje u 14 časova, u subotu 17. novembra. 

Koncert harfe organizuje Međunarodni centar za muziku „EVA“, čiji je glavni cilj promovisanje najkvalitetnijeg muzičkog obrazovanja po svetskim standardima. Ovaj centar pruža edukaciju i pripremu za polaganje ispita Udruženja Kraljevskih Muzičkih Škola Velike Britanije (ABRSM – Associated Board of the Royal Schools of Music).

Posetioci sajma imaće priliku da vide i čuju aktuelnu ponudu hi-fi i audio-video uređaja, uz veliki broj premijera audio-video noviteta za domaće tržište

Sajam će 17. i 18. novembra trajati od 12 do 19 časova. Povodom jubileja omogućeno je 500 besplatnih ulaznica, a detaljnije informacije o izlagačima i ulaznicama mogu se naći na sajtu www.hi-files.show

